सीनियर नेशनल बैडमिंटन की मेजबानी चाहता है राजस्थान
जयपुर | गुलाबीनगर में अंतरराष्ट्रीय और राष्ट्रीय स्तर की प्रतियोगिताओं के सफल आयोजन के बाद राजस्थान बैडमिंटन संघ अगले साल दो बड़े टूर्नामेंट की मेजबानी चाहता है। राजस्थान बैडमिंटन संघ के सचिव के.के. शर्मा ने बताया कि भारतीय बैडमिंटन संघ की तीन जनवरी को मुंबई में होने वाले वार्षिक साधारण सभा की बैठक में राष्ट्रीय टूर्नामेंटों का कैलेंडर तय होगा। हम चाहते हैं कि इसमें पुरुष और महिलाओं की सीनियर राष्ट्रीय चैंपियनशिप की मेजबानी के साथ-साथ आयु वर्ग के भी कुछ टूर्नामेंटों की मेजबानी का अवसर राजस्थान को दिया जाए।
hin_Deva hin_Deva